କଳ୍ପତରୁ ଦାସ
କଳ୍ପତରୁ ଦାସ (୭ ଫେବୃଆରୀ ୧୯୪୮ - ୨୫ ଜୁଲାଇ ୨୦୧୫) ଜଣେ ପୂର୍ବତନ ଭାରତୀୟ ରାଜନେତା । ସେ ମୃତ୍ୟୁ ପୂର୍ବରୁ ବିଜୁ ଜନତା ଦଳର ସଦସ୍ୟ ଥିଲେ । କଳ୍ପତରୁ ୧୯୯୫ ମସିହାରେ ଯାଜପୁର ଜିଲ୍ଲାର ଧର୍ମଶାଳା ବିଧାସଭା ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ୧୯୯୫ରୁ ୨୦୧୪ ଯାଏଁ ବିଧାନ ସଭାର ସଦସ୍ୟ ଥିଲେ ।

୨ ଅଗଷ୍ଟ ୨୦୧୨ରେ କଳ୍ପତରୁ ପଞ୍ଚାୟତିରାଜ ମନ୍ତ୍ରୀ ହୋଇଥିଲେ । ୩ ଅପ୍ରେଲ ୨୦୧୪ରୁ ସେ ବିଜୁ ଜନତା ଦଳର ପ୍ରତିନିଧି ଭାବରେ ଓଡ଼ିଶାରୁ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । କଳ୍ପତରୁ ପଞ୍ଚାୟତରାଜ ବିଭାଗ ସହିତ ସଂସଦୀୟ ବ୍ୟାପାର ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ୨୫ ଜୁଲାଇ ୨୦୧୫ରେ ୬୭ ବର୍ଷ ବୟସରେ କଳ୍ପତରୁ ପ୍ରାଣ ହରାଇଥିଲେ । 
ଯାଜପୁର ଜିଲ୍ଲାରେ ତାଙ୍କ ନିର୍ବାଚନ ମଣ୍ଡଳୀର କୁଆଖିଆ ତହସିଲ ଅନ୍ତର୍ଗତ ଭୋଟକାଠାରେ ତାଙ୍କର ଅନ୍ତିମ ସଂସ୍କାର କରାଯାଇଥିଲା ।

ଆଧାର

ବାହାର ଆଧାର

୧୯୪୮ ଜନ୍ମ
୨୦୧୫ ମୃତ୍ୟୁ
ଓଡ଼ିଆ ଲୋକ
ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ